पाएं अपने शहर की ताज़ा ख़बरें और फ्री ई-पेपरडाउनलोड करें
धनवंतरी कॉम्प्लेक्स में स्थित महिला एवं बाल विकास का वन स्टाॅप सेंटर है। यहां से रविवार रात 24 वर्षीय युवती भाग गई। कोतवाली पुलिस को दी गई जानकारी के मुताबिक युवती वन स्टॉप सेंटर के टॉयलेट की छत के रास्ते से भागी है। पुलिस को मामला संदेहास्पद लग रहा है। पुलिस ने जांच शुरू कर दी।
बाल विकास परियोजना अधिकारी व वन स्टॉप सेंटर इंजार्च दीपा शर्मा ने कोतवाली में शिकायत की। इसमें बताया गया कि 2 अप्रैल की रात कल्लनवाली जिला सिरसा हरियाणा से युवती करीब 15 दिन पहले पुलिस द्वारा रखा गया था। यहां से युवती बीती रात टॉयलेट के लिए रात में गई। यहां से छत के रास्ते से भाग गई।
युवती जब लौटकर नहीं आई, तो अन्य युवतियों से बातचीत कर पूछताछ की गई है। उन्होंने इस बारे में कोई जानकारी नहीं दी। हालांकि शिकायतकर्ता की ओर से पुलिस को सीसीटीवी रिकॉर्डिंग दी गई। पड़ताल के आधार पर मामला दर्ज किया गया है।
दूसरी मंजिल से कैसे भागी युवती?
वन स्टॉप सेंटर, धनवंतरी कॉम्प्लेक्स के दूसरी मंजिल पर है। सीढ़ियों का गेट लॉक रहता है। सीधे तौर पर कोई रास्ता ऊपर से नीचे की ओर नहीं आता है। इस तरह बिना साजिश के युवती कैसे भागी। इन दिनों आवागमन के साधन भी बंद हैं। इस तरह युवती का भागना संदेहप्रद है। जब यह सवाल वन स्टाॅप इंचार्ज शर्मा से किया गया, तो उन्होंने कुछ भी बोलने से बची। उन्होंने कहा कि यह जांच का विषय है। पुलिस में मामला दर्ज करा दिया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn